Црвени Брегови

Црвени Брегови — село во Општина Неготино, во областа Тиквеш, во околината на градот Неготино.

 Географија и местоположба 

мини|300п|лево|Поглед на селото

Селото се наоѓа во северниот дел на областа Тиквеш, на западната страна на територијата на Општина Неготино, непосредно од десната страна на реката Вардар. Селото е рамнинско, на надморска височина од 130 метри. Од градот Неготино, селото е оддалечено осум километри.

 Стопанство 

Атарот има средна големина и зафаќа простор од 16,7 км2. На него преовладува обработливото земјиште на површина од 736 хектари, а на пасиштата отпаѓаат 698 хектари.

Селото, во основа, има полјоделско-сточарска функција. Во селото има услужни објекти, а во минатото работела земјоделска задруга.

 Население 

Селото во 1961 година имало 518 жители, додека во 1994 година бројот се намалил на 156 жители, од кои 87 биле Македонци, 27 Албанци, 14 Турци, 13 Роми и 8 жители Срби.

Според пописот од 2002 година, во селото Црвени Брегови имало 170 жители, од кои 90 Македонци, 27 Албанци, 17 Турци, 34 Роми и 2 Срби.

Според последниот попис од 2021 година, во селото живееле 182 жители, од кои 60 Македонци, 5 Албанци, 9 Турци, 1 Ром, 85 останати и 22 лица без податоци.

Низ годините ова било вкупното население и етничка припадност на населението во Црвени Брегови:

 Година Македонци Албанци Турци Роми Власи Срби   Вкупно 1948 — — — — — — — — 7 1953 432 79 14 0 2 3 3 — 533 1961 359 147 0 0 0 12 0 — 518 1971 259 45 4 0 — 11 11 — 330 1981 162 29 13 0 0 3 3 — 210 1991 105 25 16 26 0 6 3 — 181 1994 87 27 14 13 0 8 7 — 156 2002 90 27 17 34 0 2 0 — 170 2021 60 5 9 1 0 0 85 22 182

* Извор: Државен завод за статистика на Република Македонија (1948-2021), според податоци од официјалните пописи во соодветните години

 Општествени установи 

 Основно училиште „Страшо Пинџур“ — подрачно петгодишно основно училиште во состав на ОУ „Страшо Пинџур“ - Неготино
 ЖС „Црвени Брегови“ — железничка станица на линијата Скопје-Гевгелија
 Амбуланта
 Месна заедница

 Самоуправа и политика 

Во  век, Црвени Брегови било село во Тиквешката каза на Отоманското Царство.

Селото се наоѓа во Општина Неготино, која била една од ретките општини во Македонија, која не била воопшто менувана во поглед на нејзините граници со новата територијална поделба на Македонија во 2004 година.

Во периодот од 1965 до 1996 година, селото се наоѓало во рамките на големата општина Неготино. Селото припаѓало на општината Неготино и во периодот 1957-1962 година.

Во периодот 1952-1955, селото било дел од тогашната Општина Пепелиште, во која покрај селото Црвени Брегови, се наоѓале и селата Брусник, Војшанци, Јанешево, Калањево, Криволак, Липа, Пепелиште, Пештерница и Џидимирци.

 Избирачко место 

Во селото постои избирачкото место бр. 1237 според Државната изборна комисија, сместено во просториите на основното училиште.

На претседателските избори во 2019 година, на ова избирачко место биле запишани вкупно 154 гласачи. На локалните избори во 2021 година, на ова избирачко место биле запишани вкупно 163 гласачи.

 Културни и природни знаменитости 

Археолошки наоѓалишта
 Ѓорева Ливада — населба од неолитското време;
 Керамитчето — средновековна населба;
 Кокнгеди — некропола од доцноантичкото време;
 Лепава — средновековна населба; и
 Фармата — населба од доцноантичкото време.

Споменици
 Споменик во чест на НОБ

 Галерија 

 Наводи 

 Поврзано 
 Тиквеш
 Општина Неготино
 Неготино

 Надворешни врски 


Категорија:Села во Македонија
Категорија:Неготински села
Категорија:Села во Општина Неготино